Oficiālais Vēstnesis L 236 , 23/09/2003 Lpp. 0881 - 0883



I. TIESĪBU AKTI VETERINĀRIJAS JOMĀ 1. 31964 L 0433: Padomes Direktīva 64/433/EEK par veterinārsanitārajām prasībām svaigas gaļas ražošanai un tirdzniecībai (OV P 121, 29.7.1964., 2012. lpp., ko turpmāk groza un konsolidē OV L 268, 29.6.1991., 71. lpp.) un kur jaunākos grozījumus izdara: - 31995 L 0023: Padomes 22.6.1995. Direktīva 95/23/EK (OV L 243, 11.10.1995., 7. lpp.); 31971 L 0118: Padomes Direktīva 71/118/EEK ( 1971. gada 15. februāris) par dzīvnieku veselības problēmām, kas ietekmē svaigas mājputnu gaļas ražošanu un laišanu tirgū (OV L 55, 8.3.1971., 23. lpp. un ko turpmāk groza un papildina OV L 62, 15.3.1993., 6. lpp.), kurā jaunākos grozījumus izdara: - 31997 L 0079: Padomes 18.12.1997. Direktīva 97/79/EK (OV L 24, 30.1.1998., 31. lpp.); 31977 L 0099: Padomes Direktīva 77/99/EEK ( 1976. gada 21. decembris) par dzīvnieku veselības problēmām, kas ietekmē gaļas produktu un dažu citu dzīvnieku izcelsmes produktu ražošanu un tirdzniecību (OV L 26, 31.1.1977., 85. lpp. un ko turpmāk groza un papildina OV L 57, 2.3.1992., 4. lpp.), kurā jaunākos grozījumus izdara: - 31997 L 0076: Padomes 16.12.1997. Direktīva 97/76/EK (OV L 10, 16.1.1998., 25. lpp.); 31991 L 0493: Padomes Direktīva 91/493/EEK ( 1991. gada 22. jūlijs), ar ko paredz veterinārsanitārās prasības zivsaimniecības produktu ražošanai un laišanai tirgū (OV L 268, 24.9.1991., 15. lpp.) un kur jaunākos grozījumus izdara: - 31997 L 0079: Padomes 18.12.1997. Direktīva 97/79/EK (OV L 24, 30.1.1998., 31. lpp.); 31992 L 0046: Padomes Direktīva 92/46/EEK ( 1992. gada 16. jūnijs), ar ko paredz veterinārsanitārās prasības attiecībā uz svaigpiena, termiski apstrādāta piena un piena produktu ražošanu un laišanu tirgū (OV L 268, 14.9.1992., 1. lpp.), kurā jaunākos grozījumus izdara: - 31996 L 0023: Padomes 29.4.1996. Direktīva 96/23/EK (OV L 125, 23.5.1996., 10. lpp.); 31994 L 0065: Padomes Direktīva 94/65/EK ( 1994. gada 14. decembris), ar ko nosaka prasības maltas gaļas un gaļas izstrādājumu ražošanai un laišanai tirgū (OV L 368, 31.12.1994., 10. lpp.). a) Strukturālās prasības, kas noteiktas Direktīvas 64/433/EEK I pielikumā, Direktīvas 71/118/EEK I pielikumā, Direktīvas 77/99/EEK A un B pielikumā un Direktīvas 94/65/EK I pielikumā, līdz 2007. gada 31. decembrim nepiemēro attiecībā uz šā pielikuma B papildinājumā uzskaitītajiem Polijas uzņēmumiem, un struktūras prasības, kas noteiktas Direktīvas 92/46/EEK B pielikumā un Direktīvas 91/493/EEK pielikumā, līdz 2006. gada 31. decembrim nepiemēro attiecībā uz B papildinājumā uzskaitītajiem Polijas uzņēmumiem, ņemot vērā turpmāk izklāstītos nosacījumus. b) Kamēr vien iepriekš a) punktā minētie uzņēmumi izmanto šā panta noteikumus, produktus, kuru izcelsme ir šajos uzņēmumos, var — neatkarīgi no dienas, kad produktu laiž tirgū — laist vienīgi vietējā tirgū vai izmantot turpmākai pārstrādei vietējos uzņēmumos, uz kuriem tāpat attiecas a) punkta noteikumi. Šie produkti jāmarķē ar īpašu veselības marķējumu. Šādus svaigus, apstrādātus vai pārstrādātus zivsaimniecības produktus var laist vienīgi vietējā tirgū, vai arī glabāt vai turpmāk pārstrādāt tajā pašā uzņēmumā, neatkarīgi no dienas, kad produktu laiž tirgū. Svaigi, apstrādāti vai pārstrādāti zivsaimniecības produkti jāiepako un/vai jāiesaiņo tirgojamās vienībās, un uz tiem jābūt īpašam identifikācijas apzīmējumam. Svaigas, neiesaiņotas zivis tirgo tikai gala patērētājiem Poviat, kur atrodas zivsaimniecības produktu rūpnīca. Šādā gadījumā uz zivju konteineriem, kas atrodas tranzītā uz tirdzniecības vietu, ir jābūt iepriekš minētajam īpašajam identifikācijas apzīmējumam. Šā punkta pirmā daļa attiecas arī uz visiem produktiem, kuru izcelsme ir integrētos gaļas ražošanas uzņēmumos, ja uz kādu šāda uzņēmuma daļu attiecas a) punkts. B papildinājumā uzskaitītie piena pārstrādes uzņēmumi var saņemt svaigpiena piegādes, kas neatbilst Direktīvas 92/46/EEK A pielikuma IV nodaļas A daļas 1. punkta prasībām vai kas ir no piena pārstrādes saimniecībām, kuras neatbilst minētās direktīvas A pielikuma II nodaļas prasībām, ja šādas saimniecības ir norādītas sarakstā, ko šim nolūkam veido Polijas iestādes. c) B papildinājumā uzskaitītie 56 piena pārstrādes uzņēmumi ir tiesīgi pārstrādāt gan ES prasībām atbilstīgu, gan neatbilstīgu pienu, izmantojot atsevišķas ražošanas līnijas. Šī atļauja piena pārstrādes uzņēmumiem tiek piešķirta uz šādu laiku: - līdz 2005. gada 30. jūnijam — 29 uzņēmumiem, kas uzskaitīti I daļā, - līdz 2005. gada 31. decembrim — 14 uzņēmumiem, kas uzskaitīti II daļā, - līdz 2006. gada 31. decembrim — 13 uzņēmumiem, kas uzskaitīti III daļā. Šajā sakarā par ES prasībām neatbilstīgu pienu uzskata svaigpiena piegādes, kas neatbilst Direktīvas 92/46/EEK A pielikuma IV nodaļas A daļas 1. punkta prasībām vai kas ir no piena pārstrādes saimniecībām, kuras neatbilst minētās direktīvas A pielikuma II nodaļas prasībām, ja šādas saimniecības ir norādītas sarakstā, ko šim nolūkam veido Polijas iestādes. Šādiem uzņēmumiem ir pilnībā jāizpilda ES prasības attiecībā uz uzņēmumiem, tostarp attiecībā uz riska analīzes un kritisko kontrolpunktu (HACCP) noteikšanas sistēmu (kas minēta Direktīvas 92/46/EEK [20] 14. pantā), un tiem ir jāvar demonstrēt iespējas pilnībā ievērot turpmāk izklāstītos nosacījumus, tostarp izraudzīties attiecīgās ražošanas līnijas: - jāveic visi vajadzīgie pasākumi, lai būtu iespējams pareizi ievērot iekšējās procedūras attiecībā uz piena nošķirtu pārstrādi — no piena savākšanas un līdz gala produkta stadijai — tostarp atsevišķus piena savākšanas maršrutus, glabātuves un apstrādi ES prasībām atbilstīgam un neatbilstīgam pienam, kā arī nodrošināt īpašu iepakojumu un marķējumu ES prasībām neatbilstīga piena produktiem un šādu produktu atsevišķu glabāšanu, - jāizstrādā procedūra, lai nodrošinātu izejvielu izsekojamību, tostarp vajadzīgos dokumentāros pierādījumus attiecībā uz produktu apriti, un produktu uzskaiti, kā arī sistēmu, lai ES prasībām atbilstīgās un neatbilstīgās izejvielas saistītu ar saražoto produktu kategorijām, - svaigpiens jāpakļauj vismaz 15 sekunžu ilgai termiskai apstrādei vismaz 71,7 °C temperatūrā, un - jāveic visi atbilstīgie pasākumi, lai nodrošinātu to, ka sanitārais marķējums netiek izmantots krāpnieciskos nolūkos. Polijas iestādes: - nodrošina to, ka katra attiecīgā uzņēmuma īpašnieks vai vadītājs veic visus vajadzīgos pasākumus, lai būtu iespējama piena nošķiršanas iekšējo procedūru pareiza ievērošana, - veic testus un iepriekš nepaziņotas kontroles attiecībā uz piena nošķiršanu, un - apstiprinātās laboratorijās veic testus visām izejvielām un gala produktiem, lai pārbaudītu to atbilstību Direktīvas 92/46/EEK C pielikuma prasībām, tostarp mikrobioloģiskajiem kritērijiem attiecībā uz piena produktiem. Pienu un/vai piena produktus, kuru izcelsme ir nošķirtās ražošanas līnijās, kuras ES apstiprinātos uzņēmumos izmanto ES prasībām neatbilstīga piena pārstrādei, var laist vienīgi vietējā tirgū, neatkarīgi no dienas, kad produktu laiž tirgū. Ja šādu piens un/vai piena produktus turpmāk pārstrādā, tos nedrīkst pārstrādāt kopā ar ES prasībām atbilstīgu pienu vai šāda piena produktiem un ievest kādā citā uzņēmumā, uz kuru neattiecas pārejas posma pasākumi. Neatkarīgi no dienas, kad šādus produktus laiž tirgū, tiem ir īpašs sanitārais marķējums. Attiecībā uz pienu un piena produktiem, kas Polijā ražoti atbilstīgi iepriekš izklāstītajiem noteikumiem, atbalstu, kurš paredzēts Padomes Regulas (EK) Nr. 1255/1999 I sadaļas II un III nodaļā, izņemot 11. pantu, un II sadaļā, var piešķirt vienīgi tad, ja tiem ir Padomes Direktīvas 92/46/EEK C pielikuma IV.A nodaļā paredzētais ovālais sanitārais marķējums. d) Polija nodrošina, ka pakāpeniski tiek panākta atbilstība a) punktā minētajām struktūras prasībām, ievērojot termiņus, kas B papildinājumā noteikti pastāvošo nepilnību novēršanai. Pamatojoties uz vienotiem kritērijiem, Polijas iestādes pastāvīgi pārrauga, kā uzņēmumi īsteno oficiāli apstiprinātos attīstības plānus. Polija nodrošina, ka pēc pārejas perioda darbību var turpināt vienīgi tie gaļas pārstrādes uzņēmumi, kas līdz 2007. gada 31. decembrim ir pilnībā izpildījuši šīs prasības, un vienīgi tie piena un zivsaimniecības produktu pārstrādes uzņēmumi, kas līdz 2006. gada 31. decembrim ir pilnībā izpildījuši šīs prasības. Polija iesniedz Komisijai gada ziņojumus par attīstību, kāda panākta katrā no B papildinājumā uzskaitītajiem uzņēmumiem, kā arī to uzņēmumu sarakstu, kas attiecīgajā gadā ir pabeiguši attīstības plāna īstenošanu. Attiecībā uz iepriekš c) punktā minētajiem piena pārstrādes uzņēmumiem, ziņojumus iesniedz reizi sešos mēnešos, sākot ar 2004. gada novembri. e) Pirms pievienošanās un līdz pārejas laika beigām Komisija var atjaunināt šā pielikuma B papildinājumu. To darot, Komisija var iekļaut sarakstā noteiktu skaitu atsevišķu uzņēmumu, kas minēti a) punktā, vai arī svītrot atsevišķus uzņēmumus, kas minēti a) un c) punktā, ņemot vērā attīstību, kāda panākta pastāvošo nepilnību novēršanā, un uzraudzības procesa gaitā izdarītos secinājumus un vienošanos par pakāpenisku to piena pārstrādes uzņēmumu skaita samazināšanu, kuros atļauts pārstrādāt gan ES prasībām atbilstīgu, gan neatbilstīgu pienu, kā paredzēts c) punktā. Sīki izstrādātus īstenošanas noteikumus, lai nodrošinātu iepriekš izklāstītā pārejas režīma sekmīgu piemērošanu, pieņem saskaņā ar Direktīvas 64/433/EEK 16. pantu, Direktīvas 71/118/EEK 21. pantu, Direktīvas 91/493 15. pantu, Direktīvas 77/99/EEK 20. pantu, Direktīvas 92/46/EEK 31. pantu un Direktīvas 94/65/EK 20. pantu. 2. 31999 L 0074: Padomes Direktīva 1999/74/EK ( 1999. gada 19. jūlijs), ar ko paredz minimālos standartus dējējvistu aizsardzībai (OV L 203, 3.8.1999., 53. lpp.). Šā pielikuma C papildinājumā uzskaitītie Polijas uzņēmumi ir tiesīgi līdz 2009. gada 31. decembrim turpināt lietot būrus, kas neatbilst minimālajām prasībām, kuras attiecībā uz mazāk būtiskiem konstrukcijas elementiem (vienīgi augstumu un grīdas slīpumu) paredzētas Direktīvas 1999/74/EK 5. panta 1. punkta 4. un 5. apakšpunktā, ar nosacījumu, ka būru augstums vismaz 65 % būru kopplatības ir vismaz 36 cm un nevienā vietā nav mazāks par 33 cm, ka grīdas slīpums nepārsniedz 16 % un ka to izmantošana sākta līdz 2000. gadam. [20] Padomes Direktīva 92/46/EEK ( 1992. gada 16. jūnijs), ar ko paredz dzīvnieku veselības noteikumus attiecībā uz svaigpiena, termiski apstrādāta piena un piena produktu ražošanu un laišanu tirgū (OV L 268, 14.9.1992., 1. lpp.). Direktīvā jaunākie grozījumi izdarīti ar Padomes Direktīvu 94/71/EK (OV L 368, 31.12.1994., 33. lpp.). --------------------------------------------------